**6. Kinotripov filmski klub**

Te zanima film? Obožuješ kino? So ti super pogovori o različnih filmskih svetovih? Te zanima, kakšna je priprava čisto pravega mednarodnega filmskega festivala? Potem iščemo prav tebe za 6. Kinotripov filmski klub.

**Kaj bomo počeli na filmskem klubu?**

Gledali filme, o njih razpravljali in jih izbirali za program **6. mednarodnega filmskega festivala Kinotrip – mladi za mlade**, ki se bo odvil med **14. in 16. oktobrom 2021**. Poleg filmskega programa bomo skupaj zasnovali tudi drugo spremljevalno dogajanje, uvode in pogovore z domačimi in tujimi filmskimi gost, zabavo. Na filmskem klubu ne bomo snemali filmov.

**Kdaj in kje se bo odvijal filmski klub?**

Vsak dan **od 12. do 23. julija, predvidoma med 10. in 16. uro,** v Kinodvoru (Kolodvorska 13, Ljubljana). Točen urnik bomo prilagajali internim oglednim projekcijam in ga bodo izbrani člani prejeli na prvi dan srečanja. Srečanja se bodo nadaljevala tudi v **septembru in oktobru** vse do festivala.

**Kdo se lahko prijavi?**

Mladi med **15. in 18. letom**, ki imajo **radi film in kino**. Za udeležbo ne potrebuješ nobenega predznanja, imeti moraš le **čas v juliju in na jesen** ter veliko zanimanja za sodelovanje. Skupino mladih članov bomo za filmski klub v Kinodvoru izbrali po lastni presoji, tako da bo skupina čim bolj raznolika.

**Do kdaj in kako se lahko prijavim?**

Spodaj izpolniš **prijavnico** in jo vrneš na e-naslov: ziva.jurancic@kinodvor.org **do ponedeljka, 28. junija 2021**. V četrtek, 1. julija, bomo vse prijavljene obvestili, ali so bili izbrani za filmski klub.

Za vse dodatne informacije smo ti z veseljem na voljo na telefonski številki 030 614 243 ali preko e-pošte: ziva.jurancic@kinodvor.org.

Se vidimo v kinu!

**Prijavnica: 6. Kinotripov filmski klub**

Ime in priimek:

Ulica in kraj bivanja:

Mobitel:

E-pošta:

Starost:

Rojstni datum:

**Šola, ki jo obiskuješ:**

**Letnik in smer** (jezikovni, naravoslovni, športni razred …):

**Se lahko obvežeš, da boš med 12. in 24. julijem redno obiskoval/a filmski klub in sodelovala tudi v jesenskih pripravah na festival?**

**Spodaj te prosimo, da izpolniš nekaj vprašanj o sebi. Pri tem ne iščemo pravih in napačnih odgovorov! Želimo le nekaj malega izvedeti o tebi – kdo si, kaj te zanima in kaj rad/a počneš.**

1. Zakaj imaš rad/a kino? Hodiš pogosto v kino in katere kinematografe v mestu obiskuješ?
2. Kateri film te je v zadnjem času res navdušil? ZAKAJ?
3. Si se že kdaj udeležil/a kakšnega filmskega kluba, krožka ali delavnice? Katerih in kje?
4. Zakaj si želiš biti del filmskega kluba Kinotrip? Kaj pričakuješ od kluba in kaj meniš, da lahko prispevaš?
5. Katera vloga, naloga pri organizaciji filmskega festivala bi ti še posebej ustrezala – pisanje o filmu, nastopanje, organizacija spremljevalnih dogodkov, uporaba socialnih medijev (FB, Instagram …)?
6. Kaj te poleg filma še zanima? S čim se ukvarjaš v svojem prostem času?
7. Naštej tri stvari, ki so v zadnjem času nate naredile največji vtis (lahko so filmski ali knjižni naslovi, glasba, šport, znanost, aktualno dogajanje oziroma karkoli drugega). Z enim stavkom napiši, zakaj.
8. Kje si izvedel/a za Kinotripov filmski klub?
9. Bi želel/a sporočiti še kaj drugega?